
UAB „PRINTELA“
APLINKOS APSAUGOS, DARBUOTOJŲ SVEIKATOS IR SAUGOS
POLITIKA
2024-02-05
UAB „Printela“ veiklos plėtros koncepcija grindžiama orientacija į aplinkos apsaugą ir darbuotojų sveikatą, saugą vadovaujantis LST EN ISO 14001:2015/AMD1:2024 ir LST EN ISO 45001:2018/ AMD1:2024  standarto reikalavimais. Įmonė, siekdama užtikrinti veiklos vadybos ir paslaugų teikimo kokybę, sėkmingą bei kryptingą vystymąsi, stabilią ir konkurencingą padėtį rinkoje, įsipareigoja:
· valdyti naudojamų žaliavų ir medžiagų poveikį aplinkai;
· mažinti atliekų kiekį, naudoti perdirbtas žaliavas; 
· mažinti oro, nuotekų, aplinkos taršą tobulinant  spaudos procesų technologijas, pasirenkant aplinkai draugiškas žaliavas;
· taupiai naudoti žaliavas, gamtos resursus, orientuotis į atsinaujinančių gamtinių išteklių panaudojimą;
· tobulinti atliekų rūšiavimo sprendimus;
· dirbti tik su atsakingais, į aplinkos apsaugą ir darbuotojų saugą bei sveikatą orientuotais partneriais ir tiekėjais;
· skatinti savo klientus ir visuomenę rinktis aplinką tausojančius sprendimus;
· vykdyti klimato kaitos iniciatyvas; valdyti  tvarumo strategijas;
· gerinti darbuotojų suvokimą ir didinti atsakomybės lygį aplinkosaugos ir darbuotojų sveikatos bei saugos užtikrinimo aspektais.
UAB „Printela“ siekia taip organizuoti veiklą, kad neigiamas poveikis aplinkai būtų kuo mažesnis: 
· laikytis visų valstybės taikomų aplinkos apsaugos bei darbuotojų sveikatos ir saugos teisinių reikalavimų, vykdyti aplinkos apsaugos bei darbuotojų sveikatos ir saugos problemų prevenciją ir kontrolę.
· skirti reikalingus resursus iškeltiems aplinkos apsaugos bei darbuotojų saugos ir sveikatos tikslams ir uždaviniams įgyvendinti.
· periodiškai išanalizuoti ir vertinti gamybos proceso poveikį aplinkai, darbuotojų sveikatai bei saugai ir jį kontroliuoti.
· į aplinkos apsaugos ir darbuotojų sveikatos ir saugos įgyvendinimą įtraukti visus įmonės darbuotojus.
· kasmet peržiūrėti ir esant reikalui koreguoti aplinkos apsaugos ir darbuotojų sveikatos bei saugos politiką.

           Direktorius  							Valdas Bukšnys


